Friedrich von Löwen (1600–1669)

Friedrich von Löwen (ka Friedrich Löwe; 1600 Koluvere linnus – 1669) oli Eestimaa päritolu Rootsi sõjaväelane (ratsaväe kindralleitnant), Eestimaa hertsogkonna sõja- ja maanõunik.Heinrich Göseken: Manuductio ad Linguam Oesthonicam..., Reval : Adolph Simon, 1660 Digitaalselt

1646. aastal kinkis kuninganna Kristiina Löwenile Koluvere linnuse, koos selle juurde kuuluvate maa-aladega. Talle kuulus ka Seira mõis Kirbla kihelkonnas ja Mölby mõis Soomes.

20. septembril 1649 sai vana aadlist põlvnev ooberst Friedrich Löwe koos venna Gerhard Löwega (1608–1677) naturalisatsiooni korras Rootsi aadlikuks, ning ühtlasi ka vapiparanduse.Aadlivapid Ajalooarhiivis: von Löwe(n) Nordisk familjebok, 1912 lk.309Nende suguvõsa immatrikuleeriti 1723 Löwe (Löwen) nime all Rootsi rüütelkonda aadlisuguvõsana Nr.1739.Matrikel öfwer Swea rikes ridderskap och adel ...2, 1755, lk.1343–1345 

20. novembril 1652 määrati ta sõjanõunikuks Liivimaal, 21. mail 1655 ülendati ratsaväe kindralmajoriks ja 22. juunil 1657 kindralleitnandiks.

1657. aastal võitis Löweni juhitud Rootsi armee Vene-Rootsi sõja Valga lahingus Pihkva suurvojevood ja kindral Matvei Šeremetevi (1629–1657) juhitud vene väge.Relation om then Emellan Hans Kongl. Maytz. Liffländiske Armee, som war på samma tijdh under Herr General-Majorens Friedrich von Löwens Conduicte, Och Then Muscowitiske Machten, under then Store Woywodens uthur Pleskow och Generalens Matvvie Wasilowitz Szaremietov Commendo, Widh Lille Staden Walck den 9. Junii Anno 1657. förelupne Hufwud-Rencontre, Och på Hans Kongl. Maytz. ... erhåldne Herlige Victorie. Tryckt den 1. Julij 1657, ESTER 

1659 määrati ta Saaremaa kuberneriks ja temast sai ka Eestimaa maanõunik.

Friedrich von Löwen maeti 1669. aastal Kullamaa kirikusse.

Ta oli kuulsa Liivimaa aadlitegelase Johann Reinhold von Patkuli (1660–1707) ristiisa.

Perekond
Friedrich von Löweni vanemad olid Eestimaa aadlilipkonna rittmeister, Seira mõisnik ja 1603 aastast Koluvere linnuse komandandiks olnud Gerhard Löwe (langes 1610) ja Kandle mõisast pärit Adelheid von Hastfer.Genealogisches Handbuch der baltischen Ritterschaften, Teil 2,1,: Estland, Bd.:1, Görlitz, 1930, lk.713Genealogisches Handbuch der baltischen Ritterschaften, Teil 2,1,: Estland, Bd.:1, Görlitz, 1930, lk.100

Ta abiellus Agneta von Maydelliga, kes oli Kullamaa kihelkonna Maidla (Tockumbeck) ja Hageri kihelkonna Maidla (Wredenhagen) mõisniku, Koluvere  asehalduri (1614), rittmeister Jürgen von Maydelli (surn.1637) ja Margaretha Wrangelli tütar.Genealogisches Handbuch der baltischen Ritterschaften, Teil 2,1,: Estland, Bd.:1, Görlitz, 1930, lk.134 Virumaa Essu ja Koila mõisniku Moritz von Wrangelli tütretütar.Genealogisches Handbuch der baltischen Ritterschaften, Teil 2,1,: Estland, Bd.:1, Görlitz, 1930, lk.545 Abielust sündisid:
Georg Johann von Löwen (1630–1681), Rootsi sõjaväelane, Eestimaa rüütelkonna peamees
Johann Gustav von Löwen (maetud 1680 Tallinnas), Rootsi sõjaväelane, Eestimaa aadlilipkonna major, langes koos Liivimaa aadlilipkonna rittmeistri Christofer von Rehbinderiga Ida-Preisimaal Tilsitis 9. jaanuaril 1679
Otto Reinhold von Löwen, Rootsi lipnik
Elisabeth von Löwen (surnud 1662), abiellus Eksjö vabahärra ja Liivi härra Bernhard Otto von Lievenigahttp://www.ester.ee/record=b1510683~S1*est
Margaretha von Löwen, abiellus Edise mõisniku Frommhold von Taubega

Viited

Kategooria:Löwenid
Kategooria:Baltisaksa sõjaväelased
Kategooria:Rootsi kindralleitnandid
Kategooria:Eestimaa maanõunikud
Kategooria:Sündinud 1600
Kategooria:Surnud 1669